laion/Wikipedia-Exotic huggingface dataset:
פומלהוט

פומלהוט או α בדג דרומי הוא הכוכב הבהיר ביותר בקבוצת הכוכבים דג דרומי והוא גם אחד מהכוכבים הבהירים ביותר בשמי הלילה. הכוכב מייצג את פי הדג וזהו גם מקור שמו - בערבית "פֻם אַל-חוּת" (فم الحوت) - "פי הלוויתן". הכוכב בולט בשמי הדרום בעונת הסתיו, מכיוון שהוא רחוק מכל כוכב בהיר אחר. פומלהאוט הוא כוכב־התקן למחלקה הספקטרלית A3Va. את פומלהוט מקיף כוכב הלכת פומלהוט b שהוא כוכב הלכת הראשון מחוץ למערכת השמש שנצפה באופן ישיר באמצעות טלסקופ. פומלהוט הוא כוכב צעיר יחסית, גילו מוערך בכ-200 מיליון שנים והוא צפוי לעזוב את הסדרה הראשית ולהפוך לענק אדום בעוד כמיליארד שנים. זהו כוכב הסדרה הראשית בצבע לבן, דומה בתכונותיו לווגה, אבל מעט קטן יותר ופחות בהיר. מסתו מוערכת במעט יותר משתי מסות שמש, רדיוסו גדול בכ-80% מרדיוס השמש ועוצמת ההארה שלו היא בערך פי 17 משל השמש. את הכוכב מקיפה דיסקת אבק גדולה שמשתרעת עד למרחק של 158 יחידות אסטרונומיות ממנו. בחלקה הפנימי של הדיסקה יש "חור" ברדיוס של כ-100 יחידות אסטרונומיות, ככל הנראה בעקבות יצירת מערכת של כוכבי לכת מהאבק. עד למרחק של 133 יחידות אסטרונומיות הדיסקה דלילה יחסית, ורוב האבק נמצא בחלקה החיצוני יותר. מרכז הדיסקה נמצא במרחק של 15 יחידות אסטרונומיות מפומלהוט, מה שעשוי להעיד על קיומו של כוכב לכת מסדר הגודל של שבתאי שמקיף את פומלהוט במרחק של 50-70 יחידות אסטרונומיות, אך כוכב לכת כזה טרם נצפה. בשנת 2008 התגלה בצילומים של טלסקופ החלל האבל כוכב הלכת פומלהוט b, שמסתו כשלוש מסות צדק ושמקיף את פומלהוט במרחק של כ-115 יחידות אסטרונומיות ובזמן הקפה של 872 שנים. זהו כוכב הלכת הראשון מחוץ למערכת השמש שנצפה ישירות וקיומו לא רק מוסק על ידי תצפיות עקיפות כמו שינויים מחזוריים בתנועת הכוכב או מדידות ספקטרוסקופיות. בשנת 2015 בתצפיות חוזרות, טלסקופ החלל האבל לא הצליח לזהות שנית את כוכב הלכת פומהולט b. כיום בקרב החוקרים רווחת הדעה שלמעשה לא היה זה כוכב כלל אלא הצטברות מרוכזת באופן נדיר של אבק ששיקף את האור של הכוכב פומהולט ובכך היה נראה בתצפית ככוכב בפני עצמו. במרחק של פחות משנת אור מפומלהוט נמצא הננס הכתום TW בדג דרומי (גליזה 879). כוכב זה נע באותו כיוון ובאותה מהירות כמו פומלהוט ולכן סביר שהם נוצרו יחד מאותו ענן גז וייתכן אף שמדובר למעשה במערכת זוגית. מדיה וקבצים בנושא פומלהוט בוויקישיתוף פומלהוט ב-Solstation פומלהוט באתר של ג'ים קלר פומלהוט, באתר אנציקלופדיה בריטניקה (באנגלית)
פרגוואי במשחקים האולימפיים

פרגוואי משתתפת במשחקים האולימפיים מאז אולימפיאדת מקסיקו סיטי (1968), אליה שלחה סייף בודד. היא נעדרה מהמשחקים רק פעם אחת, כשהצטרפה לחרם שהובילה ארצות הברית על אולימפיאדת מוסקבה (1980) בעקבות הפלישה הסובייטית לאפגניסטן. לכל האולימפיאדות בהן השתתפה שלחה פרגוואי ספורטאים בודדים, למעט כאשר נבחרת הכדורגל שלה העפילה למשחקים, באולימפיאדת ברצלונה (1992) ובאולימפיאדת אתונה (2004). נבחרת הכדורגל היא גם היחידה שהגיעה להישגים משמעותיים - בברצלונה העפילה לשלב רבע הגמר (והודחה בידי נבחרת גאנה) ובאתונה זכתה במדליית כסף, לאחר שגברה בחצי הגמר 1–3 על עיראק, והפסידה במשחק הגמר 0–1 לנבחרת ארגנטינה. למשחקי החורף שלחה פרגוואי נציגה ראשונה באולימפיאדת סוצ'י (2014). באולימפיאדות הקיץ: בענפי הקיץ: פרגוואי במשחקים האולימפיים לנוער מדיה וקבצים בנושא פרגוואי במשחקים האולימפיים בוויקישיתוף אתר הוועד האולימפי הפרגוואי (בספרדית) "Medals by Games" [מדליות לפי משחקים]. Olympic Analytics (באנגלית). נבדק ב-12 במאי 2022. {{cite web}}: (עזרה)תחזוקה - ציטוט: url-status (link) "Medals by Sports" [מדליות לפי ענפי ספורט]. Olympic Analytics (באנגלית). נבדק ב-12 במאי 2022. {{cite web}}: (עזרה)תחזוקה - ציטוט: url-status (link)
אלן סמית'

האם התכוונתם ל... בכדורגל אנגלי: אלן סמית' (1939) – כדורגלן ששיחק במועדון טורקי יונייטד. אלן סמית' (1962) – כדורגלן ששיחק בארסנל ובנבחרת אנגליה. אלן סמית' (1980) – כדורגלן ששיחק במנצ'סטר יונייטד, בניוקאסל יונייטד ובנבחרת אנגליה. אחר: אלן סמית'י (לעיתים: אלן סמית') – קרדיט המופיע בסרט קולנוע שבו הבמאי מסרב לחתום על הסרט שביים, משום שאינו שלם עם התוצאה הסופית
למריה

ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו. למריה (בגאורגית: ლამარია) או למרה במיתולוגיה הסוואנית היא אלת פוריות האדמה, הלידות והשמירה על נשים. בתקופת המעבר מעבודת אלילים לנצרות הייתה למריה מזוהה עם מריה. בנוסף נחשבת למריה לאלת המשפחה (או המשפחתיות), תפקיד שאין לו מקבילה למעשה במיתולוגיה החבסורית, להוציא אולי את שומרי המלאכים השומרים (פּוּדזיס אנגֶלוֹזי).
אניטה נובינסקי

פרופ' אניטה נובינסקי (Anita Novinsky;‏ 22 בנובמבר 1922 – 20 ביולי 2021) הייתה היסטוריונית ברזילאית יהודייה, ילידת פולין. נובינסקי נולדה בסביבות העיר קרקוב שבפולין והיגרה לברזיל בהיותה בת שנה. את תואר הדוקטור השלימה באוניברסיטת סאו פאולו. נושא תיזת הדוקטורט שלה היה "האינקוויזיציה והאנוסים בברזיל". במשך שנים רבות חקרה וכתבה אודות יהדות פורטוגל ויהדות ספרד ועקירתן לברזיל, הקונפליקטים הפנימיים עימם היו צריכים להתמודד ותפקידם החשוב בפיתוחה החברתי, הכלכלי והתרבותי של צפון-מזרח ברזיל. במשך השנים הרבתה לערוך הרצאות וסמינרים באוניברסיטאות ברחבי העולם וכיהנה כפרופסור אורח במספר אוניברסיטאות בארצות הברית, כמו אוניברסיטת בראון ואוניברסיטת טקסס. נבחרה ל"אחת מעשר נשות השנה" בברזיל בידי המועצה הלאומית לענייני נשים של ברזיל. נבחרה לעמיתה בקונגרס הבינלאומי לנשים, בזכות עבודתה בחקר ההיסטוריה וכהכרה בתרומתה לשילובן של נשים בפיתוחה הפוליטי, החברתי והכלכלי של ברזיל. היא השתתפה בסרט התיעודי "Paths of Memory", הדן בקורות יהודי פורטוגל. נפטרה ב-20 ביולי 2021. רשימת הפרסומים של אניטה נובינסקי, בקטלוג הספרייה הלאומית Marcus M. Gilban, Anita Novinsky, leading scholar on history of Jews in Brazil, dies at 98, TimesOfIsrael, ‏22 ביולי 2021 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בית פוסטר לחברים דמיוניים

בית פוסטר לחברים דמיוניים (באנגלית: Foster's Home for Imaginary Friends) היא סדרת הנפשה קומית אמריקאית שנוצרה על ידי קרייג מקראקן עבור רשת Cartoon Network. הסדרה שודרה בין אוגוסט 2004 ופברואר 2009. החל מ-2006 שודרה הסדרה בישראל בערוץ לוגי, ומיולי 2009 בערוץ הילדים. ב-18 ביולי 2022 הודיעה Cartoon Network על הפקת אתחול לסדרה. מקראקן חזר כיוצר, אבל ילוהק צוות מדבבים חדש והסדרה תהיה מיועדת לקהל טרום בית הספר. האתחול יופק באולפני האנה-ברברה אירופה. העלילה מתרחשת בעולם בו חברים דמיוניים הופכים ליצורים תבוניים מהרגע שילדים יוצרים אותם. כשיוצריהם מתבגרים ונוטשים אותם, הם זקוקים לבעלים חדשים בדומה לחיות מחמד. בית פוסטר לחברים דמיוניים משמש בית אומנה המאפשר קליטת חברים דמיוניים של ילדים שאינם חפצים בהם. בית האימוץ מנוהל על ידי אישה זקנה וכעסנית וחברה הדמיוני - ארנב מדבר, ובדומה לבית יתומים מתקיימים ימים שבהם משפחות עם ילדים צעירים יכולות לבקר ולאמץ להם חבר דמיוני. רוב הסדרה מתמקדת בילד בשם מאק וחברו הדמיוני בלו. בתחילת הסדרה נאלץ מאק לשלוח אותו בבית פוסטר, אף שאינו מעוניין למסור אותו לאימוץ. בלו מתנהג בצורה טיפשית, וברוב המקרים נאלץ מאק לפתור את הבעיות שבלו גורם. מאק (מיה אלון / מיכל רשף) בלוגארד קיו קאזו "בלו" (עמי מנדלמן) פרנקי פוסטר (ספיר דרמון) מר הרימן (גיורא קנת / שמחה ברבירו) ווילט (דור הרפז) אדוארדו (צביקה שוורצברג) ג'קי קונס (צביקה שוורצברג / קובי אשל) קוקו (אורלי קטן) גברת פוסטר (אורלי קטן) דוכסית (אורלי קטן) אמא של מק (אורלי קטן) בארי (אורלי תגר / אורלי קטן) גו גו גה גה "גו" (טליה ברקאי) טרנס (דור סרוגו) צ'יז (דור סרוגו) "בית פוסטר לחברים דמיוניים", במסד הנתונים הקולנועיים IMDb (באנגלית) "בית פוסטר לחברים דמיוניים", באתר Rotten Tomatoes (באנגלית) "בית פוסטר לחברים דמיוניים", באתר Metacritic (באנגלית) "בית פוסטר לחברים דמיוניים", באתר Hulu סדרות (באנגלית) "בית פוסטר לחברים דמיוניים", במסד הנתונים הקולנועיים KinoPoisk (ברוסית) בית פוסטר לחברים דימיוניים, במיזם "אישים" לתיעוד היצירה הישראלית
ניומן

האם התכוונתם ל... אישים: אלפרד ניומן – מלחין אמריקאי-יהודי גארי ניומן – מוזיקאי אנגלי ג'ון פון ניומן – מתמטיקאי אמריקאי-יהודי יליד-הונגריה ג'יימי ריי ניומן – שחקנית אמריקאית-יהודייה ליונל ניומן – מנצח, פסנתרן ובמאי מוזיקלי אמריקאי-יהודי מלווין ספנסר ניומן – כימאי יהודי-אמריקאי מרדכי ניומן – מו"ל ישראלי פול ניומן – שחקן קולנוע יהודי-אמריקאי רנדי ניומן – זמר, מלחין, פזמונאי, מפיק ופסנתרן אמריקאי ממוצא יהודי תומאס ניומן – מוזיקאי אמריקאי מממוצא יהודי אחרים: היטל ניומן – צורת רישום של מולקולה בה רואים קשר פחמן-פחמן מלפנים לאחור (נקרא על שם מלווין ספנסר ניומן) פרס ניומן – פרס ספרותי המוענק באוניברסיטת בר-אילן ניומן – דמות בדיונית המופיעה בסדרת הטלוויזיה האמריקאית "סיינפלד" נוימן נאומן
אנדרטת המלחמה הסובייטית (פנקו)

אנדרטת המלחמה הסובייטית (בגרמנית: Sowjetische Ehrenmal in der Schönholzer Heide) היא אנדרטה לחילי הצבא האדום שנפלו במהלך הקרב על ברלין באפריל ובמאי 1945. האנדרטה הוקמה בין השנים 1947–1949 ושטחה כ-30,000 מ"ר. האנדרטה ממוקמת במתחם שונהולצר היידה (Schönholzer Heide) ברובע פנקו של העיר ברלין בירת גרמניה. במהלך המאה ה-19 היה מתחם שונהולצר היידה מתחם נופש ופנאי. במהלך מלחמת העולם השנייה הפך האזור למחנה אסירים, ובתום המלחמה החליטו השלטונות הסובייטים להקים במקום, ששימש בית קברות ל-13,200 מחללי הצבא האדם (מתוך 80,000 חללי הצבא האדום בקרב על ברלין), אנדרטה לחללי הצבא האדום (במקביל לשתי אנדרטאות נוספות: אנדרטת המלחמה הסובייטית שבטירגארטן ואנדרטת המלחמה הסובייטית שבפארק טרפטו). סביב האנדרטה 100 לוחות ברונזה שעליהם שמות הנופלים. במרכז האנדרטה אובליסק שגובהו 33.5 מטרים, וסביבו 8 תאי קבורה שבכל אחד קבורים 1,182 חללים. באולם הכבוד שתחת האובליסק קברים של קולונלים של הצבא האדום. בקדמת האובליסק פסלה של "אמא רוסיה" לפניו מניחים זרים. בבסיס הפסל 42 לוחות ברונזה ועליהם חקוקים שמות הקצינים הנופלים. אנדרטת המלחמה הסובייטית שבפארק טירגארטן אנדרטת המלחמה הסובייטית שבפארק טרפטו מדיה וקבצים בנושא אנדרטת המלחמה הסובייטית בוויקישיתוף אתר האינטרנט הרשמי של אנדרטת המלחמה הסובייטית (בגרמנית) תיאור האנדרטה (בגרמנית)
דורית פורת

דורית פורת (נולדה ב-31 במאי 1944) היא מתעמלת עבר וכוראוגרפית. הייתה חברה בנבחרת ישראל בהתעמלות מכשירים ובהתעמלות אומנותית בין השנים 1962 – 1968 והיא המקימה והכוריאוגרפית של להקת גלים במחול. פורת היא מקיבוץ אפיקים, ובוגרת הוראת החינוך הגופני במכון וינגייט וסמינר אורנים. היא ייצגה את ישראל באליפויות עולם ותחרויות בינלאומיות, ביניהן: הגימנסטרדה העולמית בווינה (1964) ואליפות העולם בדורטמונד שבגרמניה (1966). בשנת 1967, במסגרת אירועי ספורט הפועלים בווינה זכתה עם נבחרת ישראל בשתי מדליות: זהב קבוצתי וכסף אישי במכשיר הקורה. לאחר סיום לימודיה, עסקה בהוראת החינוך הגופני בבתי ספר בעמק הירדן (תיכון ויסודי) ובהדרכה פדגוגית בסמינר למורים באוהלו. בשנת 1970 פנתה פורת לריקוד וכוריאוגרפיה, הקימה את להקת גלים במחול, והיא המנהלת האמנותית והכוריאוגרפית של הלהקה עד היום. פורת מונתה כמפיקה וכוריאוגרפית בארבעה מופעי פתיחה המוניים של כינוסי הפועל: בשנת 1979 בכינוס הפועל ה-11 והגדול בכינוסים, בשנת 1983 בכינוס הפועל ה-12 בסימן 60 שנות קיומה של התארגנות "הפועל", בשנת 1987 בכינוס הפועל ה-13 ובשנת 1991 בכינוס הפועל ה-14. בנוסף לניהול הלהקה, בשנים 2001–2014 פורת ניהלה את המרכז למחול של המועצה האזורית עמק הירדן שנתן חסותו ללהקה. מספטמבר 2014, הפכה הלהקה לעצמאית, וחזרה לפעול כיזמות פרטית בביתה הראשון בקיבוץ אפיקים. בדצמבר 2016 הוענק לפורת עיטור הכבוד "לאיש כפועלו" על ידי ועדת העיטורים של מרכז הפועל, וזאת לציון שירות מיוחד המאדיר את שמו של הפועל. בספטמבר 2018 הוענק לפורת פרס עמק הירדן לשנת תשע"ח(הקישור אינו פעיל) על תרומתה לאזור. על התעודה שניתנה לפורת כתוב: "פרס המועצה האזורית עמק הירדן ניתן לה – על תרומתה להנחלת יסודות המחול לגווניו וסוגיו השונים למאות רקדניות ורקדנים בעמק הירדן וברחבי הארץ. על היותה פורצת דרך ויוצרת בקנה מידה בינלאומי, על הקמת להקת 'גלים במחול' אשר ייצגה את ישראל ברחבי העולם כולו, על ניהול והובלה של המרכז למחול בעמק הירדן במשך 14 שנים והפיכתו למוסד תרבותי מוביל ומעורר השראה; גוף אשר חינך את בוגריו לאהבת המחול וחשף את אנשי עמק הירדן אל אחד מתחומי היצירה האסתטיים והמוקפדים ביותר". מדיה וקבצים בנושא דורית פורת בוויקישיתוף אתר להקת "גלים במחול" סרטון הענקת הפרס ממועצת עמק הירדן
איי הפנינה

איי הפנינה (בספרדית: Archipiélago de las Perlas או Islas de las Perlas) הם ארכיפלג בן כ-100 איים, רבים מהם קטנטנים ובלתי מיושבים, הממוקם במפרץ פנמה, כ-50 קילומטרים מחופיה של פנמה, דרומית לעיר הבירה פנמה סיטי. האיים יושבו לראשונה במאה ה-16 על ידי הספרדים, אשר גילו באזור אלפי פנינים. האי המפורסם ביותר בקבוצת איי הפנינה הוא האי איסלה קונטדורה (Contadora), שנודע בזכות אתרי הנופש שבו. מסופר כי האי שימש את הקונקיסטאדורים (הכובשים הספרדים) כאתר לביצוע ספירת מלאי של שלל המלחמה שאספו בכיבושיהם, ומכאן שמו (contador בספרדית הוא מונה או מנהל חשבונות). קונטדורה הוא אי נופש, ובו בתים רבים השייכים לבני השכבות האמידות בפנמה. באי מתנהל בית מלון גדול המהווה מוקד תיירותי, וכן קיימות בו בקתות נוספות למגורים. רוב העובדים באתרי הנופש מתגוררים באי הסמוך, סבוגה (Saboga). לאחר הגלייתו מאיראן בשנת 1979, התגורר השאה האיראני המודח מוחמד רזא שאה פהלווי באי קונטדורה לתקופה קצרה. האי הגדול ביותר בארכיפלג הוא איסלה דל ריי (Isla del Rey, מילולית: האי של המלך), ששטחו כ-80 קמ"ר. שמו של האי הוא ככל הנראה בעל משמעויות דתיות, ולא מתייחס למלך מודרני כלשהו. באי מספר עיירות, המפורסמת שבהם היא סן מיגל. האי גדול בשטחו משטחם של שאר איי הארכיפלג יחדיו, והוא האי השני בגודלו בפנמה, שני לאי קויבה. האי גאלרה (Galera) נודע ביופיו הרב, אשר נובע בעיקר מחופיו הבהירים ומעצי הקוקוס שבשטחו. במי המפרץ הרדודים סביב האי קיימים זרמים חזקים, והאי מוקף בשרטונים סלעיים - עובדות אשר הופכות את ההגעה לאי באמצעות סירה למסוכנת. איים נוספים בארכיפלג הם: אספיריטו סאנטו, בואנה ויסטה, בולאנו, גאיו, גאלרה, ויוְויֶנְדָה, ויוֶונְדָה, ויוֶורוֹס, חִילְבְּרָלֶאוֹן, למפון, מוגו מוגו (פחארו), מינה, מרין, סן חוסה, סניורה, פוארקו, פדרו גונסאלס, פָּצֶ'קִיֶה, פָּצֶ'קָה, צ'יטרה, צ'פרה, קאנה, קוקוס וקסאיה. דרך ההגעה המקובלת לאיי הפנינה היא באמצעות טיסה פנימית בת כ-15 דקות בין פנמה סיטי לבין האיים קונטדורה, סאן חוזה ואיסלה דל ריי. קווי הטיסה מופעלים על ידי חברת התעופה אייר פנמה. כמו כן, ניתן להגיע לאיים בדרך הים, באמצעות מעבורת. איי הפנינה זכו לפרסום רב לאחר שצולמה בהם העונה השביעית של תוכנית המציאות האמריקאית "הישרדות" ("הישרדות איי הפנינה"). מאוחר יותר צולמו באיים גם העונה השמינית של הסדרה ("הישרדות אולסטארס") והעונה השתים-עשרה ("הישרדות פנמה - אי הגלות"). בשנת 2008 צולמה באיים גם העונה השנייה של תוכנית המציאות הישראלית "הישרדות 10". מדיה וקבצים בנושא איי הפנינה בוויקישיתוף מידע תיירותי אודות איי הפנינה (אורכב 24.12.2008 בארכיון Wayback Machine) (באנגלית) איי הפנינה, באתר אנציקלופדיה בריטניקה (באנגלית)
אולימפיאדת השחמט 1996

אולימפיאדת השחמט ה-32 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בירוואן, שבארמניה, בין 15 בספטמבר ל-2 באוקטובר 1996. באולימפיאדה זו השתתפה נבחרת ישראל שכללה את: איליה סמירין (2625) 1+,6=,3- ליאוניד יודסין (2595) 1+,6=,1- בוריס אלתרמן (2590) 4+,5=,2- לב פסחיס (2590) 3+,7=,0- אלכסנדר חוזמן (2575) 3+,5=,1- אמיל סוטובסקי (2565) 3+,5=,0- הנבחרת סיימה במקום 17. להלן התוצאות הקבוצתיות: נגד דרום אפריקה 1:3 - ניצחון נגד אסטוניה 2:2 - תיקו נגד יוגוסלביה 1.5:2.5 – ניצחון נגד אוזבקיסטן 2:2 - תיקו נגד ארגנטינה 2:2 - תיקו נגד מולדובה 1.5:2.5 – ניצחון נגד ארמניה-3 0.5:3.5 – ניצחון נגד ארצות הברית 3:1 - הפסד נגד בנגלדש 0.5:3.5 – ניצחון נגד הולנד 1:3 - ניצחון נגד סין 1.5:2.5 – ניצחון נגד רוסיה 2.5:1.5 - הפסד נגד אנגליה 2.5:1.5 - הפסד נגד גרמניה 2.5:1.5 - הפסד אולימפיאדת ה-32 לנשים התקיימה במקביל לתחרות הפתוחה. באולימפיאדה זו השתתפה נבחרת ישראל שכללה את: מאשה קלינובה (2380) 2+,7=,2- אנה סגל (2295) 2+,1=,4- לודמילה צ'יפנסקיה (2230) 5+,5=,2- אלה פיטם (2255) 8+,3=,1- מדליית כסף הנבחרת סיימה במקום 7. להלן התוצאות הקבוצתיות: נגד ונצואלה 0:3 - ניצחון נגד סלובניה 2:1 - הפסד נגד הולנד 1:2 - ניצחון נגד הודו 1.5:1.5 - תיקו נגד אנגליה 1.5:1.5 - תיקו נגד ארצות הברית 0:3 - ניצחון נגד רומניה 2:1 – הפסד נגד קזחסטן 1:2 - ניצחון נגד סלובקיה 1:2 - ניצחון נגד אוקראינה 0.5:2.5 - ניצחון נגד רוסיה 1.5:1.5 - תיקו נגד גאורגיה 2:1 – הפסד נגד סין 2:1 - הפסד נגד מולדובה 1:2 - ניצחון מדיה וקבצים בנושא אולימפיאדת השחמט 1996 בוויקישיתוף מידע על התחרות הפתוחה, באתר אולימפבייס (באנגלית) מידע על תחרות הנשים, באתר אולימפבייס (באנגלית)
אולימפיאדת השחמט 1998

אולימפיאדת השחמט ה-33 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה באליסטה, שברוסיה, בין 26 בספטמבר ל-13 באוקטובר 1998. באולימפיאדה זו השתתפה נבחרת ישראל שכללה את: בוריס אלתרמן (2600) 4+,4=,2- איליה סמירין (2615) 5+,5=,1- אמיל סוטובסקי (2575) 2+,3=,2- לב פסחיס (2560) 2+,6=,0- יונה קוסאשווילי (2580) 1+,3=,2- בוריס אברוך (2565) 7+,2=,1- מדליית זהב הנבחרת סיימה במקום 4. להלן התוצאות הקבוצתיות: נגד ונצואלה 0.5:3.5 - ניצחון נגד סלובניה 1.5:2.5 – ניצחון נגד סין 3:1 - הפסד נגד מונגוליה 0:4 - ניצחון נגד אנגליה 1.5:2.5 – ניצחון נגד ארמניה 2.5:1.5 - הפסד נגד ספרד 1.5:2.5 – ניצחון נגד רומניה 2:2 - תיקו נגד אוזבקיסטן 2:2 - תיקו נגד הולנד 3:1 – הפסד נגד אוסטריה 1:3 - ניצחון נגד שווייץ 0.5:3.5 – ניצחון נגד רוסיה-2 0.5:3.5 – ניצחון אולימפיאדת השחמט ה-33 לנשים התקיימה במקביל לתחרות הפתוחה. באולימפיאדה זו השתתפה נבחרת ישראל שכללה את: מאשה קלינובה (2395) 4+,7=,1- אלה פיטם (2330) 4+,7=,1- לודמילה צ'יפנסקיה (2235) 3+,3=,3- אנה סגל (2245) 2+,1=,3- הנבחרת סיימה במקום 18. להלן התוצאות הקבוצתיות: נגד אזרבייג'ן 1:2 - ניצחון נגד אוקראינה 1.5:1.5 - תיקו נגד אוסטרליה 0:3 - ניצחון נגד בלארוס 2:1 – הפסד נגד מולדובה 1.5:1.5 - תיקו נגד לטביה 2:1 – הפסד נגד ארצות הברית 0.5:2.5 - ניצחון נגד הונגריה 2:1 – הפסד נגד בולגריה 1.5:1.5 - תיקו נגד אוסטריה 0:3 - ניצחון נגד רוסיה-2 1:2 - ניצחון נגד רוסיה-3 1:2 - ניצחון נגד רומניה 2:1 - הפסד השנה לראשונה הוענק "פרס נונה גפרינדשווילי" לנבחרת עם הישג הכי גבוה בסיכום התחרות הפתוחה ותחרות נשים. רוסיה סין גאורגיה מידע על התחרות הפתוחה, באתר אולימפבייס (באנגלית) מידע על תחרות הנשים, באתר אולימפבייס (באנגלית)
נום

נום (באנגלית: Nome) היא עיר במערב אלסקה שבארצות הברית. העיר נוסדה ב-9 באפריל 1901 והייתה בעבר אחת הערים המאוכלסות באלסקה. על פי מפקד האוכלוסין של ארצות הברית לשנת 2020, מנתה אוכלוסיית העיר 3,699 תושבים. נום היא העיר המערבית ביותר ביבשת אמריקה, והיישוב הקרוב ביותר למיצר ברינג בצידו האמריקאי. היא מרוחקת כ-500 ק"מ מהעיר הרוסית אנאדיר שביבשת אסיה. על פי מפקד האוכלוסין של ארצות הברית, בשנת 2000 היו בעיר 3,505 תושבים, 1,184 משקי בית ו-749 משפחות. 51.04% מהתושבים היו אמריקאים ילידים, 37.89% לבנים, 0.86% אפרו-אמריקאים, 1.54% אסיאתים ו-0.43% מגזע אחר ו-8.19% משני גזעים או יותר. ההכנסה החציונית למשק בית בעיר הייתה $59,402 וההכנסה החציונית למשפחה הייתה $68,804. ההכנסה החציונית לגברים הייתה $50,521 לעומת $35,804 לנשים. ההכנסה לנפש הייתה $23,402. בערך 5.4% מהמשפחות ו-6.3% מהאוכלוסייה היו מתחת לקו העוני, מהם 4.3% מתחת לגיל 18 ו-6.9% מגיל 65 ומעלה. נום משתרעת על שטח של כ-55.9 קילומטרים רבועים, מתוכם 32.5 קמ"ר שטחים יבשתיים ו-23.5 קמ"ר שטחי מים. העיר נמצאת בגובה 6 מטר מעל פני הים. העיר נוסדה על ידי מחפשי זהב. בחורף 1925 התפשטה בעיר ובסביבתה מגפת דיפתריה. רבים מהתושבים נזקקו לטיפול רפואי והיו בסכנת חיים. תנאי השטח, רוחות ושלגים עזים ברחבי הטריטוריה, מנעו משלוח של נסיוב מציל חיים במטוס מאנקורג'. התרופות הובאו למקום במשלוח דרך הקרקע באמצעות מזחלות כלבים, עם צוות רפואי, שצלחו את השלג והסערה, הביאו את הטיפול הרפואי והתרופות והצילו חיים. לציון אותו אירוע מתקיים מדי שנה מרוץ מזחלות כלבים Iditarod Trail Sled Dog Race, שיוצא מאנקורג', עובר במסלול בו עברו מזחלות הכלבים, ומסתיים בנום. מדיה וקבצים בנושא נום בוויקישיתוף אתר האינטרנט הרשמי של נום (באנגלית) אתר האינטרנט של נום נום, באתר אנציקלופדיה בריטניקה (באנגלית)
פארו (פירושונים)

האם התכוונתם ל... איי פארו – קבוצת איים השוכנת בצפון האוקיינוס האטלנטי מיה פארו – שחקנית קולנוע אמריקאית פארו – עיר בדרום פורטוגל פארו (בהוטן) – כפר במערב בהוטן רונאן פארו – עיתונאי אמריקאי פרו (פירושונים) פאר
נתיב הגדוד

נְתִיב הַגְּדּוּד הוא התנחלות ומושב חקלאי בבקעת הירדן השייך לתנועת המושבים הנמצא בתחום מועצה אזורית בקעת הירדן, 20 ק"מ צפונית ליריחו. מקור השם בגדוד העברי ה-38 שלחם באזור נגד הטורקים במלחמת העולם הראשונה, בחלקו המזרחי של "קו שתי העוג'ות". בעת תכנונו נודע היישוב באופן זמני כ"פצאל ג'". היישוב הוקם באפריל 1975 ועד להכשרת הקרקע השתכנו חברי המושב במעלה אפרים. במאי 1977 עבר למקומו הנוכחי. באוקטובר 1977 היו במושב 17 משפחות שהשתייכו לשתי קבוצות שהיו חלוקות על האופי הרצוי של המושב. באותה עת נבנו ביישוב 30 בתים נוספים לקליטה נוספת. לטענת חברים במושב, תוכנית האוטונומיה במסגרת שיחות השלום עם מצרים טרפדו את אכלוסם. בינתיים המושב התדרדר לחובות כבדים. בעקבות חתימת הסכם אוסלו החלו חלק מהתושבים לדבר על פינוי המשפחות ואף על הסדר פינוי עם פיצויים, בעוד אחרים התעקשו שיש להישאר ביישוב. היישוב נותר דל אוכלוסין ונכלל ברשימת היישובים בתת-אכלוס של משרד החקלאות. בתחילת 2013, עם הגעתו לגודל של 87 חברים ב-44 בתי אב, הוא הומלץ להסרה מהרשימה. מרבית התושבים עובדים בחקלאות, בין היתר בגידול ירקות לייצוא, כרם, תאנים ופרחים, וכן בייצור חשמל שמקורו באנרגיה סולארית. במושב מגדלים עצי ארגן שמזרעיהם מפיקים את שמן הארגן שמיוחסות לו תכונות רפואיות וקוסמטיות. אתר יישוב מהתקופה הנאוליתית קדם קרמית א התגלה מדרום ליישוב הכולל שרידי מבנים, שלדים רבים, כלי צור, כלי אבן, כלי עצם, תכשיטים וצלמיות. באתר נמצאו 28 שלדים, רובם במצב השתמרות גרוע. באחד המבנים נמצאו שלוש גולגולות של גברים מתחת לרצפה. הקבוצה כללה גם שלדי ילדים שנקברו עם הגולגולת. הבוגרים ברובם נקברו בקבורה משנית בלא גולגולת. בין הבוגרים מספר הגברים היה גדול ממספר הנשים. מדיה וקבצים בנושא נתיב הגדוד בוויקישיתוף נתיב הגדוד, באתר המועצה האזורית בקעת הירדן נתיב הגדוד, באתר יש"ע נתיב הגדוד (יהודה ושומרון), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ילקוט הפרסומים 2633 (עמ' 1825), ‏10 ביוני, 1980 שמות ליישובים בבקעת הירדן וברמת הגולן, דבר, 26 ביולי 1974 חנן ינאי, התערבות עסקנים בענייני פנים במושבים, דבר, 7 באוקטובר 1977 אהרן דולב, היה לנו חלום בבקעה, מעריב, 6 בינואר 1978; המשך אהרן דולב, עיבוי עיבוי אבל אין מועמדים, מעריב, 3 בנובמבר 1978 יצחק בן שלה, ארגון קניות הפסיק האשראי ל-6 מושבים, מעריב, 12 באוגוסט 1979 יישובים בבקעה ובגוש עציון יקבלו סיוע, מעריב, 22 ביולי 1980 אהרן דולב, מתיישבי בקעת הירדן נושאים על גבם חובות, מעריב, 1 באוגוסט 1980 ארגון הקניות יתבע לדין 5 מושבים, מעריב, 6 באפריל 1984 חנה קים, תולדות הבלבול, חדשות, 29 באוקטובר 1993 סיכום ישיבת ועדת היגוי בין משרדית לנושא תת-אכלוס, משרד החקלאות, 6 במרץ 2013, עמ' 2 עץ הארגן דני נדל, עצמות ורוח - מנהגי קבורה פרהיסטוריות בישראל, המוזיאון לפרהיסטוריה על שם משה שטקליס, חיפה, 1992, עמוד 36 ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
סלונימסקי

סְלוֹנִימְסקי (בכתיב יידי: סלאָנימסקי; בפולנית: Słonimski; ברוסית: Слонимский) הוא שם משפחה רוסי, בלארוסי, פולני ויהודי, שפירושו: "מן העיר סלונים" (מקום הולדתה של חסידות סלונים). האם התכוונתם ל... אנטוני סלונימסקי – משורר וסופר פולני ממוצא יהודי; נכדו של חיים זליג סלונימסקי חיים זליג סלונימסקי – מוציא לאור, אסטרונום, ממציא ועורך מדעי, מייסד עיתון "הצפירה" ועורכו הראשון, צנזור רשמי מטעם השלטון הצארי בעיר ז'יטומיר וראש בית המדרש לרבנים-מטעם השלטונות בז'יטומיר; סבו של אנטוני סלונימסקי מיכאיל סלונימסקי – סופר סובייטי; אחיו הצעיר של ניקולאס סלונימסקי ניקולס סלונימסקי – מלחין, מנצח, מבקר מוזיקלי ומילונאי אמריקאי ממוצא רוסי סרגיי סלונימסקי – מלחין, פסנתרן ומוזיקולוג רוסי רחל סלונימסקי – אצנית ארצישראלית סלונים (פירושונים)